text: 3- этап Талакі да 29 кастрычніка – Дня ўшанавання памяці ахвяр таталітарных рэпрэсій у Беларусі – пройдзе 21-28 кастрычніка 2013 г..
  У перыяд паміж этапамі сябры ініцыятывы “За ўратаванне Курапатаў” прапануюць праводзіць талаку Талаку раз у тыдзень па аўторках з 17-00 да 20-00.
  
  У межах праграмы “Адукуй сябе пра Еўропу” Настасся Баравік, удзельніца чацвёртага набора курса, узяла інтэрв’ю ў мінулага ўдзельніка Мікіты Абрамчыка, у якім задала пытанні наконт праграмы, працы ў IT-сферы і планаў на будучыню. Мікіта навучаўся ў МДЛУ на настаўніка, а пасля заканчэння ўніверсітэту ўладкаваўся на працу ў “Epam”. Яго дзейнасць звязана з інфармацыйнымі тэхналогіямі, працай з людзьмі і арганізацыяй мерапрыемстваў.
  Гэты курс мне парэкамендаваў сябра, знаёмыя якога таксама прымалі ўдзел у “Адукуй сябе пра Еўропу” і засталіся вельмі задаволеныя. У дадатак да гэтага, я прагледзеў відэазапісы на сайце “Адукацыі” і атрымаў дадатковую матывацыю. З сябрам мы хацелі падавацца разам, але з-за актыўнага жыцця я перанёс запаўненне заяўкі на апошні дзень, дакладней ноч (смяецца). У выніку зрабіў гэта, калі дэдлайн ужо гарэў, і стаў часткай каманды, чаму надзвычай рады!
  Афлайн-сустрэчы ўвогуле. Калі казаць пра штосьці адно, то гэта дэбаты, таму што мы атрымалі магчымасць разгледзець канкрэтныя пытанні (моладзевая палітыка, міграцыя насельніцтва) з розных бакоў і абмеркаваць нашыя кропкі погляду. Выдатна, што групе былі прапанаваны дзве тэмы: першая больш простая, для размінкі, а другая больш глыбокая, на адпрацоўку навыкаў вядзення дэбатаў і замацаванне матэрыялу.
  Акрамя таго, мне было цікава і карысна стаць удзельнікам адукацыйнай праграмы па методыцы “змешанага навучання”. Дакладна ў той час я пісаў дыпломную работу па тэме, што датычылася гэтага тыпу навучання, таму было класна ўбачыць, як такая сістэма працуе ў рэальным жыцці.